Sani Araby Al-Kahery

(Dr.) Sani Araby Al-Kahery atau nama sebenar beliau Ahmad Sani Araby Bin Dato' Abdul Alim Araby merupakan seorang anak muda yang aktif dalam perniagaan. Beliau juga banyak dikenali sebagai sukarelawan dalam kerja-kerja kemanusiaan serta kemasyarakatan dalam & luar negara. Dilahirkan di Pulau Pinang pada 4hb Julai 1984, beliau merupakan anak ketiga daripada empat orang adik beradik. Dilahirkan dalam keluarga berketurunan campuran Melayu-Arab, beliau lebih dikenali sebagai Sani Araby di media massa dan sosial.  Beliau mendapat pendidikan asas perguruan di Maktab Perguruan Sultan Abdul Halim (MPSAH) dan kemudiannya melanjutkan pelajaran dalam Sarjana Muda Pendidikan dengan Kepujian dalam bidang TESL (Teaching English as Second Language) di Universiti Pendidikan Sultan Idris (UPSI). Beliau meletakkan prinsip "Pioneering & Versatility " dalam mod kepimpinan dan kemasyarakatan. Beliau berpandangan bahawa setiap apa yang dilakukan perlulah dilaksanakan dalam standard yang High-Impact, mengutamakan strategi yang berkesan, seminima kos serta tenaga dan memberi manfaat yang besar serta bersifat multiple effect impact.

Beliau kini giat memperjuangkan nasib rakyat Palestin, Syria dan Rohingya yang ditindas. Sani Araby juga sering dijemput berucap dan berkongsi buah fikiran di peringkat antarabangsa dan dalam negara menerusi persidangan-persidangan serta perbincangan meja bulat. Antaranya pada Mac 2013, beliau telah dijemput untuk membahaskan tentang isu kemanusiaan Rohingya dan Gaza di Persidangan Human Right Council Kali Ke-22 (United Nation) di Geneva, Switzerland. 

Atas kejayaan mengasaskan beberapa pelan-pelan strategik bertindak untuk projek-projek kemanusiaan di Gaza, Sani Araby telah dilantik menjadi Pengarah Malaysia oleh organisasi Miles of Smiles, United Kingdom pada tahun 2021. 

Beliau dikenali sebagai anak muda yang mempunyai visi besar untuk membina Ummah dengan gaya tersendiri. Oleh kerana itu, beliau telah dinobatkan sebagai Tokoh Anugerah Khas (Anak Muda) Maulidur Rasul 1435H Peringkat Negeri Pulau Pinang disampaikan oleh TYT Gabernor Pulau Pinang. Pada Majlis Istiadat Konvokesyen Universiti Pendidikan Sultan Idris (UPSI) Kali ke- 19, Sani Araby menempa sejarah menjadi penerima tunggal bagi Ijazah Kehormat Doktor Kesukarelawan dan termuda dalam sejarah 95 tahun universiti. Penganugerahan ini disempurnakan oleh Duli Yang Maha Mulia Raja Permaisuri Perak, Tuanku Zara Salim selaku Canselor universiti. Atas bakti beliau dalam kerja kemanusiaan antarabangsa , beliau juga telah ditauliahkan oleh YAB Tun Dr. Mahathir Mohamad (Perdana Menteri ke-7 Malaysia) sebagai Penolong Pesuruhjaya Kehormat kepada Angkatan Pertahanan Awam Malaysia (APM) dan menjadi Penasihat Hal Bencana & Kemanusiaan Antarabangsa APM.

Pada Mei 2023, beliau sekali lagi dianugerahkan Pingat "For Diligence and Merit" yang disampaikan oleh Mufti Moscow, Rusia mewakili Ketua Dewan Kerohanian Rusia. Majlis ini berlangsung selepas persidangan  Forum Ekonomi Kazan - OIC dimana beliau turut menjadi speaker jemputan.

Anugerah & Pengiktirafan 
 Pesuruhjaya Kehormat, Angkatan Pertahanan Awam Malaysia (APM) 
Ijazah Kehormat Doktor Kesukarelawan, Universiti Pendidikan Sultan Idris (UPSI) 2017
 Duta Kemanusiaan OIC-ICHAD (Gaza)
 Tokoh Anugerah Khas (Anak Muda) Maulidur Rasul 1435H Peringkat Negeri Pulau Pinang
 Anugerah Tokoh Ikon Alumni, Universiti Pendidikan Sultan Idris (UPSI) 2015
 Anugerah Kepimpinan Individu Terbaik (Lelaki), Universiti Pendidikan Sultan Idris (UPSI) 2006

Jawatan Tertinggi Sedang Disandang (Kerajaan)

ANGKATAN PERTAHANAN AWAM MALAYSIA (APM) 
 Pesuruhjaya Kehormat (Pj)
 Penasihat Sektor Bencana & Misi Kemanusiaan Antarabangsa APM

Angkatan Pertahanan Awam Malaysia (APM) ialah agensi pertahanan awam di Malaysia yang terletak di bawah kawalan Jabatan Perdana Menteri. Dahulu dikenali sebagai JPA3 atau Rescue 991, kemudian dikenali sebagai JPAM(terkini APM)

UNIVERSITI PENDIDIKAN SULTAN IDRIS (UPSI) 
Ahli Lembaga Pengarah Universiti Pendidikan Sultan Idris (UPSI) (2016-2019)
Pengerusi Jawatankuasa Pelaburan, Wakaf & Penajaan Universiti Pendidikan Sultan Idris (UPSI)
Pengerusi Jawatankuasa PEMACU Pelan Pembangunan Strategik & Korporat Universiti Pendidikan Sultan Idris (UPSI)
Penaung Alumni Universiti Pendidikan Sultan Idris (UPSI)

Universiti Pendidikan Sultan Idris (UPSI) merupakan sebuah universiti terulung negara yang terkenal dengan sejarah permulaannya yang sangat masyhur. Berusia hampir 100 tahun, universiti ini merupakan universiti awam di bawah Kementerian Pendidikan Tinggi Kerajaan Malaysia. Lembaga Pengarah Universiti Pendidikan Sultan Idris (LPU) adalah pihak berkuasa tertinggi Universiti yang dilantik oleh Menteri sebagai badan yang mengelola, membuat dasar, dan mengawasi hal-hal berkaitan tadbir urus Universiti secara keseluruhannya. LPU adalah pemegang kuasa legislatif atau perundangan yang boleh bertindak untuk menyemak dan menyeimbangkan (check and balance) kuasa-kuasa pihak berkuasa Universiti yang lain.

PERBADANAN KEMAJUAN FILEM NASIONAL MALAYSIA (FINAS) 

 Ahli Jawatankuasa Hal Ehwal Warga Industri, Kebajikan dan Data Industri

Perniagaan 
Sani Araby Al-Kahery merupakan Pengasas dan Pengerusi Kumpulan Syarikat Al-Araby bermula pada tahun 2008 hingga kini. Al-Araby Group of Companies merupakan syarikat SME milik penuh bumiputera dan kini sedang meluaskan cabang perniagaan dalam bidang F&B, Perladangan Rusa, Import & Eksport, Halal Industri, dan juga Konsultansi Syarikat. Antara syarikat yang sedang berkembang adalah: 

 Al Araby Mathaam (M) Sdn. Bhd.
 Al Araby Palace of Middle Eastern Cuisine 
Stage Master (M) Sdn. Bhd.
Ladang Ummah (M) Sdn. Bhd. 
Ummah Prima Network (M) Sdn. Bhd.
Swipe Malaysia Sdn. Bhd.
SiagaX Group Sdn. Bhd.

Aktivis Kemanusiaan & Kemasyarakatan 
Antara jawatan yang sedang disandang dalam organisasi dan NGO dalam dan luar negara adalah:

Antarabangsa 
 Honorary President - Youth For Syria (Y4S) Organisation (2015-2017)
 Vice President, International Educational, Scientific, Social Organisation (IESCO)
 Board of Trustee - Kesatuan NGO Kemanusiaan Syria (Itihad Syria) (2015-2017)
 Chairman, Malaysia-Syria High Commission For Humanitarian Assistant
 Executive Project Director - International Rescue Syria Humanitarian Projects
 Executive Project Coordinator - International Grand Campaign: Rebuild Gaza For Ummah
Chef De Mission - Misi Kemanusiaan Khas Tragedi Palu (MAPIM - APM - JAKIM)

Kebangsaan

Malaysia Consultative Council of Islamic Organizations (MAPIM) 
Ketua Pegawai Eksekutif (CEO)
Naib Timbalan Presiden
Ketua Aktivist Kemanusiaan
Ketua Pengarah Strategi & Perhubungan Korporat, Majlis Perundingan Pertubuhan Islam Malaysia (MAPIM) 2011-2016

Pusat Penyebaran Dakwah Islam Antarabangsa (IPSI) 
 Ahli Lembaga Penasihat

Pusat Dalam Komuniti OKU di Bandar Seberang Jaya, Jabatan Kebajikan Masyarakat (JKM) 
Penasihat Pembangunan Strategik, Pusat Dalam Komuniti (OKU) Bandar Seberang Jaya, Pulau Pinang (JKM)

Beliau merupakan pencetus dan penggerak utama secara lansung dalam Pembangunan Semula Pusat Dalam Komuniti OKU di Bandar Seberang Jaya. Menerusi strategi yang berkesan, projek ini berjaya disempurnakan pembinaan bangunan Pusat OKU ini yang berjumlah hampir RM 500,000.00 hanya dalam masa 6 bulan. Kini pusat ini telah beroperasi di bawah seliaan Jabatan Kemajuan Masyarakat dan memberi khidmat kepada golongan OKU yang memerlukan.

Projek Kemanusiaan Antarabangsa

1.Rescue Syria Humanitarian ProjectsCuaca sejuk cabaran utama misi bantuan pelarian Syriahttp://www.astroawani.com/video-malaysia/cuaca-sejuk-cabaran-utama-misi-bantuan-pelarian-syria-347092
Beliau diamanahkan oleh pihak MAPIM Malaysia untuk mengasas dan mengetuai projek kemanusiaan di dalam Syria selepas berlaku perang 2012. Majlis Perundingan Pertubuhan Islam Malaysia (MAPIM) telah memfokuskan beberapa sektor yang terdesak untuk diberi bantuan kecemasan. Sehingga Mac 2017, Team Rescue Syria MAPIM telah berjaya menghantar bantuan hasil sumbangan rakyat Malaysia sebanyak RM 28,500,000 kepada rakyat Syria yang memerlukan. Beliau juga telah mengasaskan Online Infaq Solution dimana sumbangan disalurkan secara tersusun menerusi www.tabungsyria.com. Bantuan ini disalur secara terus menerusi beberapa siri misi kemanusian yang diketuai sendiri oleh Sani Araby Al-Kahery. Cabaran yang dilalui team RescueSyria banyak dikongsi bersama dalam penulisan media tempatan serta di slot jemputan stesyen televisyen tempatan dan luar negara. Antara kejayaan Misi Bantuan RescueSyria (MAPIM) adalah seperti :
 Mengasaskan sebuah bandar tersusun pertama seadanya mewakili Malaysia seluas 18 hektar menempatkan 1000 rumah dan fasiliti lain di Azaz-Syria
Membuka kawasan penempatan tersusun kedua dengan jumlah 800 rumah di kawasan pinggir Aleppo
Mengasaskan sebuah Central Warehouse di sempadan Turki-Syria
Membina 27 buah telaga air induk di 4 negeri Syria dan berjaya beri khidmat kepada lebih 250,000 penduduk sekitar.
 Menghantar 80 buah kontenna bantuan kecemasan Syria
 Mengedarkan lebih dari 2,000,000 pek roti untuk keluarga Syria
Mengasaskan Central Kitchen di sempadan Turkey dengan menyediakan setiap hari 60,000 pek roti percuma
 Menghantar 62,000 winter blanket untuk pelarian di dalam Syria
 Menghantar 15,000 winter heater untuk pelarian di dalam Syria
 ReActivate 24 Masjid di dalam Syria yang separa musnah dan rosak akibat diserang ketika perang.
 ReActivate 23 sekolah di 4 negeri dalam Syria. Kini sekolah ini beroperasi dengan jumlah pelajar keseluruhan sebanyak 15,000 orang.
 Menghantar 10 van ambulan untuk kegunaan 6 buah medical points dan hospital di Azaaz, Idleb, Aleppo, Hama -Syria.
 Membina sebuah klinik bersalin yang dinamakan Malaysia Maternity & Paediatric Clinic For Syria untuk beri khidmat kepada 2 buah negeri di Hama & Idleb.
 ReActivate 4 buah ladang (Lembu/Kambing/Kentang) untuk beri pekerjaan kepada pelarian dalam negara Syria dan sumber ekonomi pusingan.
 Mengasaskan sebuah pusat pembangunan guru untuk melatih dan membangunkan sektor pendidikan dalam cabaran medan perang.
 Menaja dan menyokong 6 buah hospital di dalam Syria yang sangat terdesak memerlukan bantuan berupa ubatan dan peralatan perubatan.
 Membina sebuah Institut Pendidikan peringkat kolej di Hama khusus untuk pengajian Islam dan juga Sosial.
 Mengasaskan 2 buah kem pelarian Internally Displace People (IDP) di dalam Syria dan membina 200 khemah yang menempatkan 2,000 pelarian Syria.

2.International Grand Project : Rebuild Gaza For Ummah 
Sani Araby Al-Kahery merupakan antara individu yang terlibat secara langsung dan telah mengasaskan sebuah kempen yang dinamakan sebagai International Grand Campaign : Rebuild Gaza For Ummah selepas beliau terselamat dari Perang Gaza-Israel 2012. Cetusan idea menerusi gemblengan tenaga sahabat MAPIM telah berjaya menghantar lebih RM 30,000,000 untuk membantu Gaza menerusi 6 projek fokus utama iaitu :
 Pembinaan semula 10 buah masjid di Gaza
 Mengasaskan Economy Breathing Empowerment Programme (Micro Credit) yang telah berjaya membantu 504 peniaga untuk besarkan perniagaan dan memberi peluang pekerjaan kepada rakyat Gaza.
 Mengasaskan Education Sponsorship Program yang telah berjaya memberi manfaat kepada lebih 3,000 pelajar peringkat pra-sekolah, rendah, menengah serta universiti di dalam Gaza serta di Malaysia.
 Mengasaskan Rebuild My Gazzan Home Project : sebanyak 600 keluarga dibantu bina semula rumah mereka setelah hancur dibom regim Israel.
 Mengasaskan Care Orphanage Programe dengan kerjasama ngo SALIMAH: telah membantu hampir 3500 anak yatim Gaza
 Mengasaskan Hospital upgrade & medical Assistant Programme: membantu lebih dari 5 buah hospital utama menerusi pembiayaan ubatan serta penajaan barangan medic.
Mengetuai Projek Menghantar 10 Ambulance untuk rakyat Gaza sumbangan rakyat Malaysia

Kempen ini juga telah berjaya dinobatkan sebagai

 Ibnu Rush : The Best (People's Choice) Social Campaign of The Year anjuran Majlis Dakwah Negara (MKN) dan disampaikan oleh DYMM Tuanku Sultan Perak pada 7 Januari 2020

3. Misi Bantuan Kecemasan Tragedi Bencana Palu - Indonesia 
Sani Araby sekali lagi telah dilantik untuk mengetuai Misi Khas untuk sampai pada hari ke-3 bencana dengan limitasi pengangkutan serta kemudahan asas yang lumpuh sepenuhnya di Palu, Indonesia. Namun team MAPIM Malaysia berjaya masuk dan menggerakkan bantuan 10 trak awal kepada mangsa bencana hingga menarik perhatian pihak kerajaan Malaysia dan Indonesia. Seterusnya beliau dilantik oleh pihak Menteri Di Jabatan Perdana Menteri (Hal Ehwal Agama) untuk menjadi Chef De Mission melaksanakan misi membawa aktivist pihak kerajaan mewakili pihak JAKIM serta agensinya dan juga Angkatan Pertahanan Awam Malaysia (APM). Misi ini telah menempa pelbagai sejarah atas projek bantuan yang dilihat proaktif serta banyak memberi manfaat antaranya

 Membina 3 Telaga Air Induk pada hari ke-5 ketika penduduk Palu terputus bekalan air bersih
 Mengasaskan sebuah Perkampungan tersusun untuk 100 keluarga lengkap dan menjadi contoh kepada pihak tempatan serta diberi nama ' Perkampungan Ummah'
 Membina semula 5 buah masjid yang runtuh akibat gempa serta likuafaksi
 Mengagihkan lebih dari 10,000 kotak bantuan makanan, kit kebersihan, kit solat dan pelbagai lagi

Projek Kebajikan Dalam Negara 
Menjadi fokus utama untuk Sani Araby meletakkan khidmatnya kepada negara menerusi pelbagai projek yang diasaskan serta menjadi penasihat untuk agenda pembangunan Ummah melibatkan pelbagai NGO serta agensi. Antaranya adalah

 Mengasaskan sebuah Pusat Dalam Komuniti (OKU) di Bandar Seberang Jaya, Pulau Pinang  Kejayaan membina sebuah bangunan yang dijadikan pusat pembangunan Orang Kurang Upaya ini bermula apabila jawatankuasa masyarakat menjemput beliau untuk menyelesaikan masalah melibatkan kegunaan dewan orang ramai dijadikan pusat pembelajaran OKU. Justeru beliau menyusun strategi untuk membina sebuah pusat khas yang lebih tersusun. Dalam tempoh 6 bulan sahaja, beliau dan jawatankuasa berjaya membina sebuah bangunan lengkap fasiliti dengan kos perbelanjaan menelan RM500,000 yang dicari menerusi kutipan orang ramai. Pusat ini pernah diangkat menjadi PDK contoh bagi negeri Pulau Pinang atas usaha yang dizahirkan.
 Mengasaskan ' Ummah Double-Decker Mobile Clinic'   Projek ini merupakan yang pertama seadanya dalam negara dari pihak NGO. Mengubahsuai sebuah bas dua tingkat menjadi klinik bergerak adalah sesuatu yang diluar jangka. Menempatkan 4 bilik rawatan, bas ini menjalankan khidmat percuma untuk seluruh semenanjung. Mobile Clinic ini menjadi sangat penting di saat krisis Covid19, kerana menjalankan khidmat ke kawasan desa dan tempat terpencil serta memberi khidmat untuk pesakit Non-Covid. Beliau asaskan projek ini dengan mengangkat tema ' Dari Ummah Untuk Ummah'
 Mengasaskan Sistem i-Ummah   Menerusi pengalaman dalam dan luar negara, beliau telah mengetuai pembinaan sebuah sistem pengurusan bantuan kemanusiaan yang dinamakan sebagai i-Ummah. Mempunyai fasiliti pengumpulan data secara sistematik dan online yang dinamakan Asnaf Databased Centre, sistem ini menjadi rujukan pihak Kerajaan Malaysia (APM & JKM) kerana mempunyai keupayaan inteligence pengurusan menerusi mobile apps yang menjadikan semua bantuan kepada Asnaf dapat direkod mengunakan imbasan QRCode dan pelaporan penerimaan asnaf secara real-time beserta geo-tagging agar tidak berlaku penindanan agihan serta penyelewengan. Sistem ini telah melalui fasa R&D selama 2 tahun dan kini digunakan dalam versi 2.0
 Mengasaskan Ummah Central Warehouse  Mendepani pelbagai isu bencana serta asnaf dalam negara, Beliau mengetuai aktivist MAPIM mengasaskan sebuah gudang seluas 1 ekar di Sepang yang berfungsi sebagai pusat pengumpulan bantuan, membungkus serta merekod dan menjadi hub untuk pengagihan bantuan di seluruh semenanjung Malaysia. Barangan bantuan dibeli dengan harga pukal untuk dapat ditambah jumlah barangan yang boleh disumbang kepada Asnaf. Gudang ini juga menjadi tempat untuk pengumpulan bantuan sumbangan dari pelbagai pihak. Gudang ini dapat memuatkan 30,000 kotak bantuan pada satu-satu masa.

Persidangan Antarabangsa 
 Moderator, Declaration of International Alliance Against Aggression di Geneva Press Club, Geneva- Switzerland pada 13 Mac 2013
 Speaker, Rohingya: People without Land Forum di 23th Human Right Council Conference (United Nation) di Geneva, Switzerland pada 15 Mac 2013
 Main Speaker, Rebuild Ghaza Forum, Room XXVII United Nation (UN) Geneva- Switzerland pada 14 Mac 2013
 Main Speaker & Head of Malaysia Delegation, The World Solidarity Conference Against The Israeli Aggression On Sudan. Khourtum- Sudan pada November 2012
 Main Speaker, International Public Foundation To Aid Gaza, Istanbul- Turkey pada August 2014
 Presenter, The 5th Conference Of Civil Society Organization In The Islamic World (OIC), di Istanbul-Turkey pada Disember 2013
 Director, ASEAN People's Declaration On Egypt Coup, di Selangor-Malaysia pada August 2013
 Speaker, Syrian Orphan Care Network Conference, di Istanbul- Turkey pada August 2015
 Speaker, 2nd Global Convention The Return To Palestine, di Beirut-Lebanon pada December 2014
 Speaker, Europe Ummah Road Tour Forum, United Kingdom pada November 2014  
 Speaker, Takaful 4th Childhood Welfare Conference, Istanbul-Turkey pada 21-22 April 2017  
 Speaker, Mena Rountable Series 1 - Crisis in Syria, When will it End?, UKM- Malaysia 27 April 2017

Rujukan